  Туспуктэм: Григорий Фомин Наталия Сильвестрова 2023-тӥ арын Удмуртиын «Демография» йӧскалык ӵектослэн «Спорт – норма жизни» улосвыл ӵектосэз улсын ГТО куронъёсты быдэстыны куинь выль интыос лэсьтозы. Отын тренирвкаос спортзалъёсын ортчись занятиосты воштыны быгатозы. Со сярысь элькун тӧролэн но кивалтэтлэн пресс-службазы ивортӥз. Площадкаосты Кизнер, Кияса но Красногорск ёросъёсын лэсьтозы. ГТО куронъёсты быдэстон но тазалыкез кыдатон понна трос луонлыкъем тӥрлыкен вырыны ваньзы быгатозы, тазалыксыя сюбегатэм быгатонлыкъёсын адямиос но. Площадкаосы ог 25 силовой но кардиоустановкаос пуктозы. Гуртъёсын площадкаосты усьтон но спортэн вырыны луонлык кылдытон калык пӧлын спортэз паськытгес вӧлмытыны сётэ. 2019-тӥ арысен Удмуртиын «Демография» ӵектос улсын ГТО куронъёсты быдэстыны  40-лэсь трос интыос лэсьтӥзы. Тодэ вайытом, 23-тӥ тулыспалэ Удмуртиын нырысьсэ ожгаружъя но спортъя «Зарница отцов» элькун шудон ортчоз. Тегъёс: Удмуртия Спорт ГТО  